उदक विभाजन वेवस्थापन म्हळ्यार जमीन आनी हेर संसाधनांचो वापर उदक विभाजनात करपाक मार्ग दिवप आनी तयार करप जे वरवीं माती आनी उदक संसाधनांचेर वायट परिणाम करनासतना जाय ती म्हाल आनी सेवां मेळोवप. ह्या कार्यावळी खाला दरेक प्रकल्प हो उद्देश मेळोवपाक सुक्ष्म स्थराचो यत्न आसता जो सुपिकताये खाला वा सुपीक नाशिल्ली जमनीचेर काम करतात आनी जमीन नाशिल्ल्यांच्या फायद्या खातीर तत्सम वावर हातांत घेतात. कार्यावळ उदक विभाजना भितर सगल्या संबंदीतांक आसपावीत करून भौ-संसाधन वेवस्थापनाचेर समान रणनिती हातांत घेता जे एक गट म्हूण, सहयोगी रितीन संसाधन प्रस्न आनी उदक विभाजनाचे मुद्दे सोदून काडटा तशेंच पर्यावरणीय, सामाजीक आनी अर्थीक नदरेक तिगून उरपी उदक विभाजन नियोजन उपायांसयत तयार करतात आनी ताची अंमलबजावणी करतात.
 पडींग जमीन वा दर्जो देंविल्ल्या जमनीच्या उदरगतीची गती वाडोवपा खातीर सरकारान पर्यावरण आनी रानां मंत्रालया अंतर्गत 1985 वर्सा राष्ट्रीय पडींग जमीन उदरगत मंडळाची स्थापना केली. उपरांत 1992 वर्सा ग्रामीण उदरगत आनी गरिबी उपशमन मंत्रालयांत वेगळ्या पडींग जमीन उदरगत खात्याची स्थापना केली आनी राष्ट्रीय पडींग जमीन उदरगत मंडळ तातूंत आसपावीत केलो. एप्रिल 1999त, पडींग जमीन उदरगत खात्याचें नांव बदलून भूं संसाधन खातें केलें जे भूं संसाधन वेवस्थापनाखातीर केंद्रक यंत्रणा म्हूण काम करतलें. परीणाम स्वरूप, सगल्यो जमीन आदारीत उदरगत कार्यावळीं आनी जमीन सुधारणां विभागणी ह्या खात्या खाला हाडिल्ल्यो. दुकाळ पिडीत वाठार कार्यावळ (डीपीएपी), रेंवट उदरगत कार्यावळ (डीडीपी) आनी एकत्रीत पडींग जमीन उदरगत कार्यावळ (आयडब्ल्युडीपी) ह्यो उदक विभाजन वेवस्थापन कार्यावळीं खात्यान चालीक लायिल्ल्यो.
 उपरांत संसाधनाचो बरे तरेन वापर, तिगून उरपी निष्पत्ती आनी एकत्रीत नियोजना खातीर, डीपीएपी, डीडीपी आनी आयडब्ल्युडीपी हे प्रधानमंत्री कृषी सिंचन योजनेचें उदक विभागणी उदरगत घटक (डब्ल्युडीसी-पीएमकेएसव्हाय) संघटीत केल्ले.
 माती, भाजयो आनी उदक सारकिल्या दर्जो देंविल्ली सैमीक साधनां सुधारून, सांबाळून आनी विकास करून पर्यावरणीय समतोल परत जाग्यार घालप हो डब्ल्युसी-पीएमकेएसव्हायचो मुखेल उद्देश आसा. ताचे निश्पन्न म्हळ्यार मातयेच्या धुपाचेर आळाबंद, सैमीक भाजयो तयार जावप, पावसाचें उदक सांठोवप आनी भूं उदकाचे स्थर परत जिते करप. हे भौ-पिकावळीक आनी वेगवेगळ्या शेती आदारीत वेवसाय सुरू करपाक वाव दिता, जी उदक विभागणी वाठारांत रावपी लोकांक तिगून उरपी उदरनिर्वाहाक मजत जातली.
 आनीक माहिती खातीर, हांगा क्लिक करात. .
 निरंचल हो संवसारीक बँकेन सहाय्य दिल्लो राष्ट्रीय उदक विभाजन वेवस्थापन प्रकल्प. पीएमकेएसव्हायच्या उदक विभाजन घटकाक, खास करून आनी सगळ्या पीएमकेएसव्हायच्या घटकांक, बळकट करपाक आनी तंत्रीक सहाय्य दिवपाक, सामान्यपणान तांची प्रक्रिया क्षमता वाडोवपाक निरंचल तयार केलां. कार्यावळ भागीदार जाल्ल्या णव राज्यांनी चालीक लायल्या - आंध्रप्रदेश, छत्तीसगढ, गुजराज, झारखंड, मध्यप्रदेश, महाराष्ट्र, ओडिशा, राजस्थान आनी तेलंगण. 